2016. gada 6. decembrī Rīkojums Nr. 738

Rīgā (prot. Nr. 67  40. §)

**Par apropriācijas pārdali**

1. Atbalstīt apropriācijas pārdali no Aizsardzības ministrijas budžeta līdzekļiem uz Veselības ministrijas budžeta apakšprogrammām 2 816 614 *euro* apmērā, tai skaitā:

1.1. no Aizsardzības ministrijas budžeta programmas 30.00.00 "Valsts aizsardzības politikas realizācija" uz Veselības ministrijas budžeta apakšprogrammu 33.04.00 "Centralizēta medikamentu un materiālu iegāde" 108 982 *euro* apmērā, lai segtu līdzekļu deficītu fenilketonūrijas un citu ģenētiski determinētu slimību korekcijas preparātu apmaksai;

1.2. no Aizsardzības ministrijas budžeta programmas 30.00.00 "Valsts aizsardzības politikas realizācija" uz Veselības ministrijas budžeta apakšprogrammu 33.01.00 "Ārstniecība" 341 018 *euro* apmērā, lai daļēji apmaksātu Eiropas Savienības dalībvalstu, Eiropas Ekonomikas zonas un Šveices Konfederācijas kompetento institūciju iesniegtos rēķinus par Latvijas iedzīvotājiem Eiropas Savienības sociālā nodrošinājuma sistēmas ietvaros sniegtajiem veselības aprūpes pakalpojumiem;

1.3. no Aizsardzības ministrijas budžeta programmas 31.00.00 "Militārpersonu pensiju fonds" uz Veselības ministrijas budžeta apakšprogrammu 33.01.00 "Ārstniecība" 2 366 614 *euro* apmērā, lai daļēji apmaksātu Eiropas Savienības dalībvalstu, Eiropas Ekonomikas zonas un Šveices Konfederācijas kompetento institūciju iesniegtos rēķinus par Latvijas iedzīvotājiem Eiropas Savienības sociālā nodrošinājuma sistēmas ietvaros sniegtajiem veselības aprūpes pakalpojumiem.

2. Aizsardzības ministrijai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Veselības ministre Anda Čakša